Държавен вестник, бр. 33, 2015 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  33
Чл. 55. Служителите не се оценяват за 
постигнати резултати в служебната дейност 
за периода, през който: 
1. са назначени за стажанти;
2. заемат длъжности по срочен договор в 
институции или структури на Европейския 
съюз или в международни организации в об-
ластта на защита на националната сигурност, 
противодействие на престъпността и опазване 
на обществения ред въз основа на договори, 
по които Република България е страна;
3. участват в мисии извън територията на 
страната или изпълняват длъжност в инсти-
туции или в структури на Европейския съюз 
и в международни организации въз основа 
на договори, по които Република България 
е страна;
4. са изпратени на курс за професионално 
обучение в чуждестранни или национални 
институции извън обучаващите институции 
на МВР, когато продължителността на обу-
чението е повече от половината работни дни 
в рамките на отчетния период; 
5. са временно отстранени от длъжност 
по чл. 214 ЗМВР, когато отстраняването е 
повече от половината работни дни в рамките 
на отчетния период;
6. не са изпълнявали служебна дейност по-
вече от половината работни дни през отчетния 
период поради прекратяване на служебното 
правоотношение, което е било признато от 
съда за незаконно;
7. не са изпълнявали служебна дейност в 
продължение на повече от половината работни 
дни в рамките на отчетния период независимо 
от причините;
8. работят по допълнителен трудов договор 
в МВР – за изпълнение на задълженията по 
допълнителното правоотношение.
Чл. 56. Служителите се оценяват за по-
стигнати резултати в служебната дейност и 
в следните случаи: 
1. наложено през отчетния период дисци-
плинарно наказание по чл. 197, ал. 1, т. 4 – 6 
ЗМВР или по чл. 188, т. 2 или 3 от Кодекса 
на труда;
2. поставена оценка „2“ за индивидуален 
принос на служителя или за изпълнение на 
длъжностните задължения в случаите на 
чл. 42, ал. 2. 
Раздел ХI
Възражения
Чл. 57. Възраженията от ръководителите на 
структурните звена срещу отчетения резултат 
за изпълнението на целите на колективно 
ниво се изпращат за решение до министъра 
на вътрешните работи или оправомощено от 
него лице чрез ЦЗУЦ. 
Чл. 58. (1) Възраженията от ръководите-
лите на структурните звена на РДПБЗН и на 
РДГП срещу отчетения резултат за изпълнение 
на целите на колективно ниво се изпращат 
за решение до съответния ръководител на 
РДПБЗН или РДГП чрез ЗУЦ. 
(2) Възраженията срещу отчетения резултат 
за изпълнение на целите на колективно ниво 
на структурните звена, извън посочените в 
ал. 1, се изпращат за решение до съответния 
ръководител на структурите по чл. 37 ЗМВР 
чрез ЗУЦ. 
Чл. 59. (1) При несъгласие с индивидуал-
ната си оценка служителите от РДПБЗН и от 
РДГП могат да възразяват чрез оценяващия 
ги ръководител до съответния директор на 
РДПБЗН или РДГП. 
(2) При несъгласие с индивидуалната си 
оценка служителите, извън посочените в 
ал. 1, могат да възразяват чрез оценяващия 
ги ръководител до съответния ръководител 
на структурите по чл. 37 ЗМВР. 
(3) При несъгласие с индивидуалната си 
оценка служителите, за които оценяващи са 
ръководителите на структурите по чл. 37 ЗМВР 
и на звената по чл. 33, т. 7 ЗМВР, могат да 
възразяват чрез оценяващия ги ръководител 
до министъра на вътрешните работи. 
Чл. 60. (1) Възраженията срещу индивиду-
ални оценки се подават в срок до 3 работни 
дни след запознаване с оценката. Възражени-
ето не спира изплащането на допълнителното 
възнаграждение. 
(2) След получаване на възражение по чл. 59, 
ал. 1 и 2 оценяващият ръководител в срок до 
3 работни дни го изпраща до компетентния 
орган за произнасяне, като изразява писмено 
становище по него.
(3) Компетентният орган се произнася с 
писмено мотивирано решение в 14-дневен 
срок от постъпване на възражението. 
(4) Органът по ал. 3 с решението си може да 
потвърди поставената оценка или да я коригира 
с една единица на по-висока или на по-ниска. 
(5) Оценяващият ръководител запознава 
служителя с окончателната оценка на компе-
тентния орган в 3-дневен срок от издаването 
срещу подпис.
(6) Отказът на оценявания служител да се 
запознае с окончателната оценка се удостове-
рява с подписите на двама служители на МВР.
(7) Оценката на компетентния орган е 
окончателна и не подлежи на обжалване.
Преходни и заключителни разпоредби
§ 1. (1) Формулирането и утвърждаването на 
общата цел за 2015 г. и целите и показателите 
за оценяване на структурите в МВР за 2015 г. 
се извършва за периода 1.03. – 31.10.2015 г. 
(2) Дейността по ал. 1 се извършва в след-
ните срокове:
1. до 21.05.2015 г. – за общата цел;
2. до 29.05.2015 г. – за целите и показателите 
за оценяване на структурите в МВР.
§ 2. Наредбата се издава на основание 
чл. 178, ал. 2 от Закона за Министерството 
на вътрешните работи.
§ 3. Тази наредба отменя Наредба № Iз-
2209 от 29.10.2012 г. за условията и реда за 
формиране на допълнително възнаграждение 
за резултати в служебната дейност (обн., ДВ, 
бр. 89 от 2012 г.; изм., бр. 28 от 2013 г.). 
Министър:  
Румяна Бъчварова